
PAZIŅOJUMS  PLAŠSAZIŅAS  LĪDZEKĻIEM

[sagatavots Rīgā, 01.10.2026.]

Mākslas muzeju brīvprātīgie piedāvā nodarbību ciklu 
Radošās sestdienas muzejā!
2026. gada 3. oktobris – 28. novembris
plkst. 14.00
	Latvijas Nacionālā mākslas muzeja galvenā ēka

Jaņa Rozentāla laukums 1, Rīga
	Mākslas muzejs RĪGAS BIRŽA

Doma laukums 6, Rīga

	Dekoratīvās mākslas un dizaina muzejs

Skārņu iela 10, Rīga
	Romana Sutas un Aleksandras Beļcovas muzejs

Rīga, Elizabetes iela 57a, dz. 26


Šoruden Mākslas muzeju brīvprātīgie aicina uz četru nodarbību ciklu “Radošās sestdienas muzejā!”, kas no 3. oktobra līdz 28. novembrim norisināsies četrās Latvijas Nacionālā mākslas muzeja struktūrvienībās. Piedāvājums tapis, aktualizējot koprades nozīmi muzeja darbā un dodot iespēju brīvprātīgajiem gan iesaistīties atmiņu institūcijas ikdienā, gan pašiem piedalīties tās satura veidošanā.

Katrā tikšanās reizē muzeja ekspozīcija kļūs par sākumpunktu sarunai par kādu aktuālu tēmu, saistītu ar mākslu, sadzīvi un dabu. Dalībnieki pievērsīsies modei un tās atspoguļojumam mākslā, dabas parādībām glezniecībā, mūzikai un tās lomai modernisma laikmeta kultūras dzīvē, kā arī vaļaspriekiem un cilvēka labsajūtai.

Norises turpinājumā notiks brīvprātīgo vadīta radošā darbnīca, kurā klātesošie varēs ne tikai klausīties un pētīt, bet arī paši izmēģināt, interpretēt un radīt. Darbnīcas veidotas, sasaistot praktisko uzdevumu ar konkrētās nodarbības tēmu un muzeja ekspozīciju.
Pirmajā nodarbībā “Modes vēsture mākslas vēsturē” 3. oktobrī plkst. 14.00 Latvijas Nacionālajā mākslas muzejā (Jaņa Rozentāla laukumā 1) uzmanība tiks pievērsta modei un tās izpausmēm mākslinieku darbos. Par tēmu stāstīs Modes muzeja kuratore un projektu vadītāja Agrita Grīnvalde. Pēc sarunas dalībnieki aicināti piedalīties brīvprātīgo vadītā radošajā darbnīcā.

Dalība pasākumā: ieejas biļete pastāvīgajā ekspozīcijā (pieaugušajiem – 7,00 EUR, skolēniem, studentiem, pensionāriem – 3,50 EUR). Gada biļetes īpašniekiem – bez maksas.
Visi nepieciešamie materiāli tiks nodrošināti.

Nepieciešama iepriekšēja pieteikšanās, aizpildot dalības anketu.

Otrā nodarbība “Daba mums apkārt un mākslā” 24. oktobrī plkst. 14.00 Mākslas muzejā RĪGAS BIRŽA (Doma laukumā 6) būs veltīta dabas parādībām glezniecībā. Par tēmu stāstīs meteorologs un LTV laika ziņu redaktors Toms Bricis. Tikšanās turpināsies radošajā darbnīcā, kuras uzdevums veidots sasaistē ar nodarbības tēmu un muzeja ekspozīciju.
Dalība pasākumā: ieejas biļete pastāvīgajā ekspozīcijā (pieaugušajiem – 7,00 EUR, skolēniem, studentiem, pensionāriem – 3,50 EUR). Gada biļetes īpašniekiem – bez maksas.

Visi nepieciešamie materiāli tiks nodrošināti.

Nepieciešama iepriekšēja pieteikšanās, aizpildot dalības anketu.

7. novembrī plkst. 14.00 Romana Sutas un Aleksandras Beļcovas muzejā (Elizabetes ielā 57a, dz. 26) notiks nodarbība par tēmu “Mūzika un noskaņas”. Komponists, diriģents un muzikologs Andris Vecumnieks pastāstīs par mūziku 20. gadsimta 20.–30. gados un tās nozīmi tālaika kultūras dzīvē. Pēc sarunas sekos brīvprātīgo vadīta radošā darbnīca.

Dalība pasākumā: apvienotā biļete (pieaugušajiem – 5,00 EUR, skolēniem, studentiem, pensionāriem – 2,50 EUR). Gada biļetes īpašniekiem – bez maksas.

Visi nepieciešamie materiāli tiks nodrošināti.

Nepieciešama iepriekšēja pieteikšanās, aizpildot dalības anketu.

Cikla noslēdzošā nodarbība “Kad vaļasprieki ir vaļas prieki?”, kas plānota 28. novembrī plkst. 14.00 Dekoratīvās mākslas un dizaina muzejā (Skārņu ielā 10), pievērsīsies vaļaspriekiem un cilvēka labsajūtai. Sarunā un radošajā darbnīcā dalībnieki tēmu iepazīs kopā ar Latvijas Universitātes profesoru sociālajā psiholoģijā Ivaru Austeru un Mākslas muzeju brīvprātīgajiem.

Dalība pasākumā: ieejas biļete pastāvīgajā ekspozīcijā (pieaugušajiem – 7,00 EUR, skolēniem, studentiem, pensionāriem – 3,50 EUR). Gada biļetes īpašniekiem – bez maksas.

Visi nepieciešamie materiāli tiks nodrošināti.

Nepieciešama iepriekšēja pieteikšanās, aizpildot dalības anketu.

Aicinām izvēlēties sev saistošāko norisi vai iepazīt visu četru tikšanos ciklu!

Nodarbību ciklu “Radošās sestdienas muzejā!” atbalsta Valsts kultūrkapitāla fonds.
Par projektu
Mākslas muzeju Brīvprātīgā darba programma darbojas kopš 2009. gada, piedāvājot tās dalībniekiem iespēju iesaistīties muzeju darbībā, papildināt zināšanas par mākslu, apmeklēt programmas piedāvātās apmācības, būt sociāli aktīviem un sniegt sabiedriski lietderīgu palīdzību. “Radošās sestdienas muzejā!” izceļ koprades lomu muzeja darbā, rosinot brīvprātīgos ne tikai iesaistīties muzeja ikdienā, bet arī pašiem piedalīties tā satura veidošanā.

2026. gadu Apvienoto Nāciju Organizācija pasludinājusi par Starptautisko brīvprātīgo gadu, aktualizējot brīvprātības nozīmi un tās ieguldījumu sabiedrībā. Arī “Radošās sestdienas muzejā!” apliecina brīvprātīgo potenciālu būt aktīviem dalībniekiem muzeja dzīvē un attīstīt tā saturu kopā ar muzeja speciālistiem.

Programmas kuratores:

Adele Norvele, izglītības programmu kuratore / Latvijas Nacionālais mākslas muzejs

T: (+371) 67 716 116, E: Adele.Norvele@lnmm.gov.lv
Kristīne Šica, izglītības programmu kuratore / Dekoratīvās mākslas un dizaina muzejs

T: (+37160 001 328, E: Kristine.Sica@lnmm.gov.lv
Aleksandra Beiere, izglītības programmu kuratore / Mākslas muzejs RĪGAS BIRŽA
T: (+371) 67 357 526, E: Aleksandra.Beiere@lnmm.gov.lv
INTERNETA RESURSI:

https://lnmm.gov.lv
FACEBOOK: Latvijas Nacionālais mākslas muzejs; Mākslas muzejs RĪGAS BIRŽA;
Dekoratīvās mākslas un dizaina muzejs; Romana Sutas un Aleksandras Beļcovas muzejs
X: @LNMM_muzejs; @MuzejsRigaBirza; @DMDMmuzejs; @RSunABmuzejs
INSTAGRAM: @makslasmuzejs; @makslasmuzejsrigasbirza; @DMDMmuzejs; @RSunABmuzejs
YOUTUBE: MĀKSLAS MUZEJI / LNMMvideos; muzejsDMDM
#lnmm

#RigasBirza; #DMDMmuzejs

#MansMuzejs

ATTĒLI MEDIJIEM PIELIKUMĀ (failus augstā izšķirtspējā lūgums pieprasīt atsevišķi)
1.-2.
Mākslas muzeju brīvprātīgie Latvijas Nacionālajā mākslas muzejā. Foto: Kristiāna Zelča
3.
Latvijas Nacionālā mākslas muzeja ekspozīcijā. Foto: Kristiāna Zelča
4.
Jēkabs Kazaks. Dāmas jūrmalā. 1920. Audekls, eļļa. LNMM kolekcija. Publicitātes foto

5.
Mākslas muzeja RĪGAS BIRŽA ekspozīcijā. Foto: Anna Portere
6.
J. fan Kessels Vecākais (Jan van Kessel the Elder, 1626–1679). Gaisa alegorija. Flandrija. 

Ozolkoks, eļļa. LNMM kolekcijā no 1957. gada. Publicitātes foto

7.
Daniels Sēherss (Daniel Seghers, 1590–1661), Lukass fan Īdens (Lucas van Uden, 1595–1672). Ainava ziedu vijā. Flandrija. 16. gs. beigas. Koks, eļļa. LNMM kolekcijā no 1920. gada. Publicitātes foto

8.
Dekoratīvās mākslas un dizaina muzeja ekspozīcija “Klasiskās vērtības”. Foto: Krišjānis Piliņš

9.
Dekoratīvās mākslas un dizaina muzeja ekspozīcija “Klasiskās vērtības”. Foto: Kristiāna Zelča

10.-11.
Dekoratīvās mākslas un dizaina muzeja ekspozīcija “Klasiskās vērtības”. Foto: Dāvis Drēziņš

12.
Dekoratīvās mākslas un dizaina muzeja ekspozīcija “Dizaina process”. Foto: Aija Vītoliņa-Freimane

13.-14.
Romana Sutas un Aleksandras Beļcovas muzeja ekspozīcija. Foto: Kaspars Teilāns

15.
Romans Suta. Mākslinieks Jānis Plase ar draudzeni. 1927. Audekls, eļļa. LNMM kolekcija. Publicitātes foto
16.
Romans Suta. Lauku muzikanti. 1928–1934. Papīrs, tuša. LNMM kolekcija. Foto: Normunds Brasliņš

Preses materiālu sagatavoja:
Nataļja Sujunšalijeva

Latvijas Nacionālā mākslas muzeja

Preses centra vadītāja

T: (+371) 67 357 527

GSM: (+371) 26 593 495

E: pr.service@lnmm.gov.lv
I: https://lnmm.gov.lv
X: www.x.com/LNMM_muzejs

